***Alcsútdoboz Települési Önkormányzat Képviselő-testülete***

***K I V O N A T***

*Alcsútdoboz Település Önkormányzata képviselő-testületének*

***2016. július 4-én tartott testületi ülésén***

*készült jegyzőkönyvből*

***Alcsútdoboz Település Önkormányzat Képviselő-testületének***

***93/2016. (VII. 04 .) számú határozata***

***a műfüves futballpálya használatáról***

*Alcsútdoboz Település Önkormányzat Képviselő-testülete*

*1. az Alcsútdoboz, Szabadság u. 105. szám alatt található futballpálya használati díját az*

 *alábbiak szerint határozza meg:*

1. *Pályavilágítás nélkül (természetes fénynél): 4.000 Ft/óra*
2. *Pályavilágítással: 6.000 Ft/óra*

*A pályát ingyenes használhatják:*

1. *a József Nádor Általános Iskola tanulói az oktatási napok tanórái keretében*
2. *az Alcsútdobozi Sportegyesület edzései során*
3. *a Háromhárs Óvoda csoportjai részére a nevelési időszakokban*

*A használati díjat előre készpénzben kell kiegyenlíteni a pályagondoknál.*

*2. felhatalmazza a polgármestert, hogy pályagondnokot alkalmazzon. A foglalkoztatás és a pálya üzemeltetés és karbantartás költségeit az általános tartalékból biztosítja.*

*3. a műfüves futballpálya házirendjét a határozat 1. melléklete szerinti tartalommal jóváhagyja.*

***1. melléklet***

***A MŰFÜVES FUTBALLPÁLYA HÁZIRENDJE***

*Jelen házirend mindenkire vonatkozik, aki valamilyen formában az Alcsútdoboz, Szabadság u. 105. szám alatti műfüves futballpályát igénybe veszi. A pályára lépéssel a használati rend az igénybe vevő részéről elfogadása kerül.*

1. *A pálya berendezési és felszerelési eszközeit csak rendeltetésüknek megfelelően szabad használni.*
2. *A pálya nyitvatartását Alcsútdoboz Település Önkormányzat Képviselő-testülete határozza meg. A pálya hétköznap 8:00-tól 21:00-ig, szombaton 8:00-tól 21:00-ig , vasárnap és ünnepnap: 8:00-tól 13:00-ig vehető igénybe.*
3. *A pályagondnok ellenőrzi a használati rend betartását. Aki nem tartja be a műfüves pálya használati rendjét, az a pálya területéről kitiltható. A sportpálya gondnokának utasításait a pálya használatakor be kell tartani.* ***A pályát csak előre egyeztetett módon, díjazás ellenében lehet igénybe venni, kivéve, ha az igénybevevő ingyenesen jogosult a futballpálya használatára. A pályán történő sportoláshoz a pályagondokkal történő előzetes egyeztetés szükséges.***
4. *A pályán hagyott tárgyakért az Önkormányzat, mint üzemeltető felelősséget nem vállal.*
5. *A pályán vagy annak környezetében bekövetkező balesetekért a pálya üzemeltetője felelősséget nem vállal.*
6. *A létesítményt mindenki csak saját felelősségére használhatja, pálya igénybevétele 12 év alatt csak felnőtt kíséretével lehetséges.*
7. *Minden okozott kárt a pályagondnoknak jelenteni kell. A nem rendeltetésszerű használatból okozott kárt minden esetben meg kell téríteni!*
8. *A pályára csak műfüves pályacipőben, terem vagy tornacipőben lehet rámenni. Tilos a stoplis cipő használata.*
9. *Tilos a pálya területén és a palánkon kívül 50 méteres körzetben dohányozni, gyufát, cigarettát eldobni.*
10. *Tilos a pálya területén enni, inni, rágógumizni, fogyasztani vagy a pályát egyéb módon beszennyezni.*
11. *Tilos a pálya területére üveget bevinni.*
12. *Tilos a pályára bármilyen hegyes, éles vagy súlyos tárgyat bevinni.*
13. *Tilos a pálya területére állatot bevinni.*
14. *A pálya területére bemenni csak a kapukon keresztül, az ott kialakított ajtón szabad.*
15. *A pálya használója a pálya területére lépés előtt köteles cipőjét megtisztítani a rátapadt szennyeződéstől.*
16. *A pálya éjszakára zárva tart a lakókörnyezet nyugalma, és esetleges rongálás elkerülése érdekében.*

*A pálya és környéke térfigyelő kamerával védett terület. Az esetleges rongálás szabálysértési, illetve büntető eljárás megindítását, továbbá anyagi kártérítést von maga után.*

*Alcsútdoboz, 2016. július 4.*

***Határidő:*** *azonnal*

***Felelős:*** *polgármester*

 ***Tóth Erika Dr. Sisa András***

*polgármester jegyző*

*A kiadmány hiteléül:*